Diari Oficial de la Generalitat Valenciana


Sumari del DOGV 7517, del 04-05-2015 (2015/3910)

RESOLUCIÓ de 24 d'abril de 2015, del president de la Comissió Gestora dels Processos d'Accés i Preinscripció en les Universitats Públiques del Sistema Universitari Valencià, per la qual es fan públics els acords de l'esmentada comissió sobre la determinació de les dates per a la realització de les proves d'accés a la universitat del curs 2014-2015, per als alumnes que estiguen en possessió del títol de Batxiller, o de Tècnic Superior de Formació Professional, o de Tècnic Superior d'Arts Plàstiques i Disseny, o de Tècnic Esportiu Superior, o equivalents a efectes acadèmics.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7517

Data del DOGV
:   04-05-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/3910


Data del document
:   24-04-2015

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * examen

RESOLUCIÓ de 24 d'abril de 2015, del president de la Comissió Gestora dels Processos d'Accés i Preinscripció en les Universitats Públiques del Sistema Universitari Valencià, per la qual es fan públics els acords de l'esmentada comissió sobre la determinació de les dates per a la realització de les proves d'accés a la universitat del curs 2014-2015, per als alumnes que estiguen en possessió del títol de Batxiller, o de Tècnic Superior de Formació Professional, o de Tècnic Superior d'Arts Plàstiques i Disseny, o de Tècnic Esportiu Superior, o equivalents a efectes acadèmics. [2015/3910]  
  
  
L'Orde 29/2010, de 20 d'abril, de la Conselleria d'Educació, regula a la Comunitat Valenciana la prova d'accés a estudis universitaris establida en el Reial Decret 1892/2008, de 14 de novembre, pel qual es regulen les condicions per a l'accés als ensenyaments universitaris oficials de grau i els procediments d'admissió a les universitats públiques espanyoles, i ha sigut modificada per l'Orde 39/2011, de 31 de maig, de la Conselleria d'Educació, i per l'Orde 43/2012, de 5 de juliol, de la Conselleria d'Educació, Formació i Ocupació.  
  
En el punt 1, de l'article 2 de l'esmentada orde s'establix que «En cada curs acadèmic es faran dos convocatòries. En cada una de les convocatòries la prova d'accés serà única. La Comissió Gestora dels Processos d'Accés i Preinscripció Universitària determinarà i farà públiques, en cada curs acadèmic, les dates de les convocatòries».  
  
D'altra banda, a partir del curs 2012-2013, es van implementar noves funcionalitats en el programa informàtic que gestiona els processos de la PAU, a fi d'aconseguir-ne una major agilitat, segons va acordar la Comissió Gestora dels Processos d'Accés i Preinscripció en les Universitats Públiques del Sistema Universitari Valencià en les seues sessions de data 23 d'octubre de 2012 i 21 de febrer de 2013.  
  
D'acord amb allò que s'ha exposat, vista la Llei 11/2007, de 22 de juny, d'Accés Electrònic dels Ciutadans als Servicis Públics, i en virtut de les atribucions conferides per l'article 3 del Decret 80/2010, de 7 de maig, del Consell, pel qual es regula la Comissió Gestora dels Processos d'Accés i Preinscripció en les Universitats Públiques del Sistema Universitari Valencià, l'esmentada comissió ha pres els següents  
  
  
ACORDS  
  
Primer  
Fer públic l'acord de la Comissió Gestora dels Processos d'Accés i Preinscripció en les Universitats Públiques del Sistema Universitari Valencià pel qual es determinen les dates de les proves d'accés a la universitat (PAU) del curs 2014-2015 per a l'alumnat que estiga en possessió del títol de Batxiller, o de Tècnic Superior de Formació Professional, o de Tècnic Superior d'Arts Plàstiques i Disseny, o de Tècnic Esportiu Superior, o equivalents a efectes acadèmics.  
  
- Convocatòria ordinària: 9, 10 i 11 de juny de 2015.  
- Convocatòria extraordinària: 7, 8 i 9 de juliol de 2015.  
  
Segon  
L'alumnat que realitze les proves d'accés a la universitat del curs 2014-2015 en les universitats públiques de la Comunitat Valenciana, podrà conèixer les seues qualificacions a partir de les 14 hores del dia 19 de juny de 2015, en la convocatòria ordinària, i a partir de les 17 hores del dia 15 de juliol de 2015, en la convocatòria extraordinària, en ambdós casos a través del portal de l'alumne PASEU, en la URL https://appweb.edu.gva.es/paseu/ amb la clau que se li facilitarà el primer dia de realització de les proves, i de la mateixa manera podrà sol·licitar i obtindre el document oficial que acredite les qualificacions de la Prova d'Accés a la Universitat. La validesa del dit document oficial es podrà comprovar de manera electrònica en la pàgina web i de la manera que s'indicarà en el mateix document.  
En cas que a l'estudiant se li modifique la qualificació definitiva de la PAU com a resultat d'una sol·licitud de reclamació, una sol·licitud de segona correcció, o una sol·licitud de reclamació a la segona correcció, ell mateix podrà obtindre el nou document oficial que acredite les qualificacions modificades, en el portal de l'alumne PASEU, quan es resolga el procés de reclamació, de la mateixa manera que es descriu en el paràgraf anterior. El document oficial obtingut amb anterioritat perdrà la seua validesa des del moment que l'estudiant presente la seua sol·licitud de reclamació o de segona correcció, o de reclamació a la segona correcció.  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà recórrer potestativament en reposició o bé es podrà plantejar directament recurs contenciós administratiu en els terminis i davant dels òrgans que s'indiquen a continuació:  
El recurs de reposició haurà d'interposar-se davant de la Comissió Gestora dels Processos d'Accés i Preinscripció en les Universitats Públiques del Sistema Universitari Valencià en el termini d'un mes a comptar de l'endemà de publicar-se.  
El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos des de l'endemà de publicar-se.  
  
València, 24 d'abril de 2015.- El president de la Comissió Gestora dels Processos d'Accés i Preinscripció en les Universitats Públiques del Sistema Universitari Valencià: Manuel Tomás Ludeña.